ફરમાન કહે છે કે અલવરમાં ઉચ્ચ શિક્ષણ મેળવેલા ખૂબ જ ઓછા લોકો છે. જેમણે ઉચ્ચ શિક્ષણ મેળવેલું છે તેવા લોકો શહેરમાં રહીને જ પોતાની કારકિર્દી ઘડવા માગે છે. તેના કારણે આ વિસ્તારની સ્થિતિ જેમની તેમ જ છે. પરંતુ ફરમાને નક્કી કરી લીધું હતું કે તે યુવાનો માટે કંઇક કરી છૂટશે અને તેણે પોતાના અભિયાનનો પ્રારંભ કર્યો. શરૂઆતમાં ફરમાન પાસે માત્ર 2 વિદ્યાર્થીઓ જ હતા. ફરમાનની લગન અને ઝનૂનનાં કારણે વિસ્તારમાં તેનું નામ પ્રસરવા લાગ્યું. અને દૂર દૂરથી વિદ્યાર્થીઓ ફરમાનના ઇન્સ્ટિટ્યૂટમાં ભણવા આવવા લાગ્યા.